
נוסח לא מתוקן
מושב שני

פרוטוקול מס'

מישיבת ועדת הכספים

תקנות המדיניות הכלכלית לשנת הכספים 2004 (תיקוני חקיקה) (שילוב מקבלי גמלאות בעבודה) (הוראת שעה) (הפחתת היקף השעות המזערי של תכנית אישית לסוגי משתתפים) (תיקון מס' 2), התשס"ז-2007

נכחו:

חברי הוועדה:
יעקב ליצמן – היו"ר

שלי יחימוביץ

ראובן ריבלין

מוזמנים:
עו"ד גלית יעקובוב
- יועצת משפטית, תכנית מהל"ב, משרד התעשייה, 






  המסחר והתעסוקה



עו"ד לימור בן-דרור
- נציגת עמותת שומרי משפט



רן מלמד

- משנה למנכ"ל עמותת ידיד

ייעוץ משפטי:
שגית אפיק



מירב תורג'מן

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ

היו"ר יעקב ליצמן:

אני פותח את ישיבת ועדת הכספים. 

גלית יעקובוב:


במסגרת ההקלות שהשר התחייב אליהן והוא מתחיל להריץ אותן.  ההקלה הראשונה היא להורה חד-הורי שיש לה ילדים עד גיל 12, אז התוכנית האישית הקבועה תהיה של 22 שעות ולא 30 שעות. מי שיש להם 5 ילדים עד גיל 12, משפחות ברוכות ילדים, 22 שעות. כל מי שיידרש פעם ראשונה להגיע למרכז תעסוקה, בחודש הראשון יהיה 15 שעות ולא 30 שעות, כדי שהוא יוכל להתאקלם, ובכל מקרה תהיה הרחבה, אם יוחלט על הרחבה, אנחנו חוזרים על מה שהיה בתחילת התוכנית, שלושה חודשים ראשונים יהיה שיקול דעת להפחית לשלוש שעות במרכזים בלי שיצטרכו להגיע לוועדות.

לימור בן-דרור:


יש לנו הערה על עצם זה שחותמים על הארכת התוכנית.

היו"ר יעקב ליצמן:


זה לא העניין. אנחנו לא דנים על תוכנית ויסקונסין.

לימור בן-דרור:


ההערות הספציפיות כבר הועברו בכתב.

ראובן ריבלין:


האם את מתנגדת שנצביע בעד?

לימור בן-דרור:


אני מבקשת לעיין בזה.

רן מלמד:


אנחנו מברכים על ההקלות האלה. אנחנו חושבים שצריך לאשר אותן. ועדת תמיר המליצה על התקנות האלה לפני חמישה חודשים וחבל שזה נדחה עד עתה. זה לא קשור לנושא של הרחבה או הארכת החוק שהוא נושא אחר. מה שאני כן רוצה להביא בפני חברי הכנסת זה רעיון שאנחנו חושבים שצריך להיות להקלה נוספת שאולי תבוא דווקא מתוך הוועדה והיא בתחום השירות בקהילה שהיום הופך להיות בעצם עבודות שירות. אנחנו מציעים שמתוך התקציב של שירותים תומכי עבודה שיש במרכזי התעסוקה, לכל מי ששולחים אותו לשירות בקהילה, ישלימו את גמלתו עד לשכר מינימום.

ראובן ריבלין:


זה לא מותנה באישור שלנו את ההקלות.

רן מלמד:


זה לא מותנה. אני מעלה את זה כבקשה לוועדה ואני ממליץ לוועדה לאשר.

היו"ר יעקב ליצמן:


מי בעד? מי נגד? מי נמנע?

אושר פה אחד

תודה רבה. הישיבה נעולה.

הישיבה ננעלה בשעה 12:35
